**Գրեյս Բամբրի** (անգլ.՝ Grace Bumbry, հունվարի 4, 1937(1937-01-04)[…], Սենթ Լուիս, Միսսուրի, ԱՄՆ - մայիսի 7, 2023(2023-05-07)[…], Վիեննա, Ավստրիա),ամերիկացի օպերային մեցցո-սոպրանո և սոպրանո, իր սերնդի առաջատար օպերային երգչուհիներից մեկը։

Կենսագրություն
--------------

Ծնվել է Միսսուրի նահանգի Սենթ Լուիս քաղաքում, հայրը երկաթուղային բեռնակիր էր, իսկ մայրը՝ դպրոցի ուսուցչուհի։ Ավարտել է հայրենի քաղաքի Չառլզ Սամների անվան բարձրագույն դպրոցը, որն առաջին հաստատությունն էր սևամորթների համար։ Տասնյոթ տարեկանում հաղթել է առաջին ռադիոմրցույթը, սակայն տեղական կոնսերվատորիա չի ընդունվել մաշկի գույնի պատճառով, բայց մրցույթի կազմակերպիչներն օգնել են նրան ընդունվել Բոստոնի համալսարան։ Հետագայում ուսումը շարունակել է Սանտա Բարբարայի Երաժշտության արևմտյան ակադեմիայում։ 1958 թվականին դարձել է Մետրոպոլիտեն օպերայի ունկնդրումների ազգային խորհրդի մրցույթի հաղթող, նույն թվականին Փարիզում տեղի է ունեցել նրա առաջին մենահամերգը։ Օպերային դեբյուտը կատարել է Փարիզի օպերայում՝ հանդես գալով Ամներիսի դերերգով, նույն տարուց սկսել երգել Բազելյան օպերային թատրոնում։

Միջազգային ճանաչում է ձեռք բերել 1961 թվականին 24 տարեկանում, երբ Վեներայի դերերգը կատարել է Բայրոյթյան փառատոնի ժամանակ՝ դառնալով դրան մասնակցած առաջին սևամորթը։ 1963 թվականին առաջին անգամ հանդես է եկել Լոնդոնի Կովենտ գարդեն արքունական թատրոնում, 1964 թվականին՝ Լա Սկալայում, իսկ 1965 թվականին՝ Մետրոպոլիտեն օպերայում։ Սկզբում կատարել է մեցցո-սոպրանոյի համար գրված դերերգեր, բայց 1970-ական թվականների կեսին ընդլայնել է երգացանկն ու անցել սոպրանո դերերին (որպես սոպրանո դեբյուտը տեղի է ունեցել 1964 թվականին Վիեննայի օպերայում), մինչև 1980-ական թվականների վերջերը կենտրոնանալով բացառապես դրամատիկ դերերի վրա, իսկ 1990-ականներին կրկին վերադարձել է մեցցո-սոպրանո կատարումներին։

Ժակլին Քենեդիի հրավերով երգել է Սպիտակ տանը (կրկին երգել է այնտեղ 1981 թվականին Ռոնալդ Ռեյգանի երդմնակալության արարողության ժամանակ)։ 1980-ական թվականների վերջից մեծի մասամբ հանդես է եկել Եվրոպայում, երկար տարիներ բնակվել Շվեյցարիայում, այժմ ապրում է Զալցբուրգում։ 1990-ական թվականների կեսին հիմնադրել է սեփական անսամբլը, որը կատարում է աֆրոամերիկյան ազգային երգեր։ Օպերային բեմին հրաժեշտ է տվել 1997 թվականին ու սկսել դասավանդել ու որպես ժյուրիի անդամ հանդես գալ տարբեր միջազգային մրցույթներում։ 2001 — 2002 թվականների ընթացքում մի շարք համերգներ է տվել, 2013 թվականին վերադարձել օպերային բեմ և Վիեննայի օպերայում կատարել կոմսուհու դերը «Պիկովայա դամա» օպերայից։

Պարգևատրվել է բազմիցս, այդ թվում՝ ՅՈՒՆԵՍԿՕ-ի մրցանակով, կատարողական արվեստում ունեցած ներդրման համար Քեննեդի կենտրոնի մրցանակով, ընդգրկվել է Սենթ Լուիսի փառքի ծառուղում։

Ձայնագրությունների մեծ մասը մեցցոյի ժամանակաշրջանից է, որոնց թվում են՝ առնվազն երկու Կարմենները և երեք Ամներիսները, Վեներան, Էբոլին, ինչպես նաև Լեդի Մակբեթի դերերգը «Մակբեթ» օպերայից։

Երկար տարիներ ապրել է Շվեյցարիայում, վերջին տարիներն անցկացրել է Վիեննայում, որտեղ և մահացել է 2023 թվականի մայիսի 7-ին։

Տես նաև
-------

* Մարիան Անդերսոն
* Լեոնտինա Փրայս
* Շիրլի Վերետ
* Ջեսսի Նորման

Ծանոթագրություններ
------------------

1. 1 2 3 4  Internet Movie Database — 1990.
2. 1 2 3 4  Discogs — 2000.
3. 1 2  Բրոքհաուզի հանրագիտարան (գերմ.)
4. 1 2
5. ↑
6. ↑  Cortina, Álvaro (21 January 2013). "Tchaikovsky en Viena". *El Mundo*. Retrieved 23 January 2013(իսպ.).
7. ↑  «Грейс Бамбри (Grace Bumbry) | Belcanto.ru». www.belcanto.ru. Վերցված է 2019 թ․ հոկտեմբերի 22-ին.
8. ↑  «Opernstar Grace Bumbry gestorben». *orf.at*. 2023 թ․ մայիսի 8. Վերցված է 2023 թ․ մայիսի 8-ին.

Արտաքին հղումներ
----------------

* Boston University Online: "Amazing Grace"
* answers.com Grace Bumbry, includes reprint of a magazine article
* MusicianGuide.com biography
* Opera News story on Grace Bumbry
* St. Louis Walk of Fame page for Grace Bumbry
* *Time* magazine review, 16 November 1962 Արխիվացված 23 Օգոստոս 2013 Wayback Machine
* *Time* magazine review on recital at White House 1962 Արխիվացված 2013-08-23 Wayback Machine
* Andante.com review of recital in New York, February 2002
* Грейс Бамбри на сайте Оperissimo

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գրեյս Բամբրի» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ · Յանդեքս երաժշտություն |
|  |
| Թեմատիկ կայքեր | Allmusic · Discogs · Internet Movie Database · MusicBrainz · WikiTree |
|  |
| Բառարաններ և հանրագիտարաններ | Բրոքհաուս · Մեծ կատալոնական · Մեծ նորվեգական · Notable Names Database · Universalis |
|  |
| 

|  Չափորոշչային վերահսկողություն |
| --- |
|  |
| BIBSYS: 5058104 · BNE: XX868773 · BNF: 138919685 · CiNii: DA09256342 · CONOR: 87367779 · GND: 128671629 · GTAA: 260300 · ICCU: UBOV533007 · ISNI: 0000000114802854 · LCCN: n84041947 · LNB: 000067889 · NKC: ola2002157999 · NLA: 36592095 · NSK: 000296850 · NTA: 073276758 · NUKAT: n2007140822 · SUDOC: 084334940 · VIAF: 114481372 · WorldCat VIAF: 114481372 |

 |

 |